CELEX: 32021R0734
Language: ga
Date: 2021-05-05 00:00:00
Title: Rialachán Cur Chun Feidhme (AE) 2021/734 ón gCoimisiún an 5 Bealtaine 2021 lena leasaítear Rialachán Cur Chun Feidhme (AE) 2021/521 lena ndéantar socruithe sonracha maidir leis an sásra lena gcuirtear táirgí áirithe faoi réir údarú onnmhairiúcháin a thabhairt ar aird

6.5.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 158/13
               
            
         RIALACHÁN CUR CHUN FEIDHME (AE) 2021/734 ÓN gCOIMISIÚN
         an 5 Bealtaine 2021
         lena leasaítear Rialachán Cur Chun Feidhme (AE) 2021/521 lena ndéantar socruithe sonracha maidir leis an sásra lena gcuirtear táirgí áirithe faoi réir údarú onnmhairiúcháin a thabhairt ar aird
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2015/479 ó Pharlaimint na hEorpa agus ón gComhairle an 11 Márta 2015 maidir le comhrialacha le haghaidh onnmhairí (1), agus go háirithe Airteagal 6 de,
         De bharr an mhéid seo a leanas:
         
                     (1)
                  
                  
                     An 30 Eanáir 2021, ghlac an Coimisiún Rialachán Cur Chun Feidhme (AE) 2021/111 (2) lena gcuirtear onnmhairiú vacsaíní COVID-19 mar aon le substaintí gníomhacha, lena n-áirítear máistir-chillbhainc agus ceallbhainc infheidhme, a úsáidtear chun na vacsaíní sin a mhonarú, faoi réir údarú onnmhairiúcháin a thabhairt ar aird, de bhun Airteagal 5 de Rialachán (AE) 2015/479. Ag deireadh na tréimhse 6 seachtaine tar éis dháta theacht i bhfeidhm na mbeart sin, ghlac an Coimisiún Rialachán Cur Chun Feidhme (AE) 2021/442 (3) lena gcuirtear onnmhairiú na dtáirgí céanna faoi réir údarú onnmhairiúcháin go dtí an 30 Meitheamh 2021, de bhun Airteagal 6 de Rialachán (AE) 2015/479.
                  
               
                     (2)
                  
                  
                     An 24 Márta 2021, ghlac an Coimisiún Rialachán Cur Chun Feidhme (AE) 2021/521 (4), lena dtugtar isteach, mar fhachtóir breise atá le cur san áireamh nuair atá deonú údaraithe onnmhairiúcháin á mheas, an gá atá le breithniú a dhéanamh ar cé acu an gcuireann nó nach gcuireann an t-údarú sin slándáil an tsoláthair earraí a chumhdaítear faoi Rialachán Cur Chun Feidhme (AE) 2021/442 laistigh den Aontas i mbaol. Leis an Rialachán Cur Chun Feidhme céanna, cuireadh ar fionraí go sealadach an díolúine a bhí ag tíortha cinn scríbe faoi leith ó raon feidhme Rialachán Cur Chun Feidhme (AE) 2021/442.
                  
               
                     (3)
                  
                  
                     Glacadh Rialachán Cur Chun Feidhme (AE) 2021/521, de bhun Airteagal 5 de Rialachán (AE) 2015/479 agus tá feidhm aige ar feadh uastréimhse 6 seachtaine.
                  
               
                     (4)
                  
                  
                     D’ainneoin an dlúis atá curtha leis an vacsaíniú ar fud an Aontais, tá an phaindéim go dona go fóill agus tá na coinníollacha a dtugtar tuairisc orthu in aithrisí Rialachán Cur Chun Feidhme (AE) 2021/521 fós ann.
                  
               
                     (5)
                  
                  
                     Dá bhrí sin, ba cheart feidhm a bheith fós ag na socruithe sonracha a tugadh isteach le Rialachán Cur Chun Feidhme (AE) 2021/521 go dtí an 30 Meitheamh 2021.
                  
               
                     (6)
                  
                  
                     Tá an Íoslainn, Lichtinstéin, agus an Iorua (Stáit CSTE LEE) páirteach i margadh inmheánach an Aontais i gcomhréir leis an gComhaontú maidir leis an Limistéar Eorpach Eacnamaíoch. Is éard atá i bhformhór na n-onnmhairí chuig Stáit CSTE LEE vacsaín a sholáthraíonn Ballstát de bhun comhaontú réamhcheannaigh arna thabhairt i gcrích ag an Aontas agus a athdhíoltar leis na tíortha sin. Ar bhonn na faisnéise a bailíodh trí chur i bhfeidhm Rialachán Cur Chun Feidhme (AE) 2021/521, níl aon chosúlacht air go bhfuil onnmhairí á seoladh trí Stáit CSTE LEE chuig tíortha eile nach bhfuil díolmhaithe ón sásra um údarú onnmhairiúcháin de bhun Airteagal 1(9) de Rialachán Cur Chun Feidhme (AE) 2021/442. Dá bhrí sin, ní gá leanúint d’fhionraíocht na díolúine ón sásra sin maidir le honnmhairí chuig Stáit CSTE LEE.
                  
               
                     (7)
                  
                  
                     Dá bhrí sin, ba cheart Rialachán Cur Chun Feidhme (AE) 2021/521 a leasú dá réir sin agus ba cheart feidhm a bheith ag an leasú láithreach.
                  
               
                     (8)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón gCoiste arna bhunú le hAirteagal 3(1) de Rialachán (AE) 2015/479,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Rialachán Cur Chun Feidhme (AE) 2021/521 mar a leanas:
            
                        1.
                     
                     
                        in Airteagal 1, cuirtear an méid seo a leanas in ionad an dara mír:
                        “Ní bheidh feidhm ag an bhfionraíocht, áfach, maidir leis na tíortha agus na críocha seo a leanas:
                        
                                    —
                                 
                                 
                                    Andóra,
                                 
                              
                                    —
                                 
                                 
                                    Oileáin Fharó,
                                 
                              
                                    —
                                 
                                 
                                    An Íoslainn,
                                 
                              
                                    —
                                 
                                 
                                    Lichtinstéin,
                                 
                              
                                    —
                                 
                                 
                                    An Iorua,
                                 
                              
                                    —
                                 
                                 
                                    San Mairíne,
                                 
                              
                                    —
                                 
                                 
                                    Cathair na Vatacáine,
                                 
                              
                                    —
                                 
                                 
                                    na tíortha agus na críocha thar lear a liostaítear in Iarscríbhinn II a ghabhann leis an gConradh ar Fheidhmiú an Aontais Eorpaigh,
                                 
                              
                                    —
                                 
                                 
                                    Büsingen,
                                 
                              
                                    —
                                 
                                 
                                    Helgoland,
                                 
                              
                                    —
                                 
                                 
                                    Livigno,
                                 
                              
                                    —
                                 
                                 
                                    Ceuta agus Melilla.”
                                 
                              
                  
                        2.
                     
                     
                        in Airteagal 3, cuirtear an méid seo a leanas in ionad an dara mír :
                        “Beidh feidhm aige go dtí an 30 Meitheamh 2021.”.
                     
                  
         
            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 5 Bealtaine 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 83, 27.3.2015, lch. 34.
         
            (2)  Rialachán Cur Chun Feidhme (AE) 2021/111 ón gCoimisiún an 29 Eanáir 2021 lena gcuirtear onnmhairiú táirgí áirithe faoi réir údarú onnmhairithe a thabhairt ar aird (IO L 31 I, 30.1.2021, lch. 1)
         
            (3)  Rialachán Cur Chun Feidhme (AE) 2021/442 ón gCoimisiún an 11 Márta 2021 lena gcuirtear onnmhairiú táirgí áirithe faoi réir údarú onnmhairiúcháin a thabhairt ar aird (IO L 85, 12.3.2021, lch. 190).
         
            (4)  Rialachán Cur Chun Feidhme (AE) 2021/521 ón gCoimisiún an 24 Márta 2021 lena ndéantar socruithe sonracha maidir leis an sásra lena gcuirtear táirgí áirithe faoi réir údarú onnmhairiúcháin a thabhairt ar aird (IO L 104, 25.3.2021, lch. 52).